Nadkėrešas
Nadkėrešas (veng. Nagykőrös) – miestas vidurio Vengrijoje, Pešto medėje, 15 km į šiaurės rytus nuo Kečkemėto. Praeina Kečkemėto–Ceglėdo plentas ir geležinkelis. Vystoma maisto (mėsos, vaisių ir daržovių perdirbimo), odos pramonė, baldų gamyba. Apylinkėse trykšta karštosios versmės, yra balneologinis kurortas. Veikia krašto muziejus, stovi XVIII–XIX a. evangelikų reformatų, XVIII a. katalikų bažnyčios. 2011 m. 85,6 % miesto gyventojų buvo vengrai, 1,9 % – čigonai.